Mestská časť Bratislava – Nové Mesto

Materiál na rokovanie
Miestneho zastupiteľstva
dňa: 17.12.2013

Návrh

na schválenie prípadu osobitného zreteľa týkajúceho sa prenájmu časti pozemkov registra „C“ KN parc. č. 15140/2 – zastavané plochy a nádvoria vo výmere 965 m2 a parc. č. 15140/32 – zastavané plochy a nádvoria vo výmere 36 m2, zapísaných na LV         č. 3749 v katastrálnom území Nové Mesto; pre spoločnosť Red Hill s.r.o., so sídlom Na Revíne 21, 831 01 Bratislava  

Predkladá:						       Materiál obsahuje:
Ing. Ľudovít Kollárik					         1. Návrh uznesenia
prednosta MÚ						         2. Dôvodovú správu
							         3. LV č. 3749 pre k. ú. Nové Mesto
								- čiastočný 
							         4. Nájomnú zmluvu										- návrh

    

  							
							       
Spracovateľ:						       Stanovisko právnej skupiny:
Dušan Noga 							- nie je potrebné
riaditeľ Základnej školy

Na rokovanie prizvať:
● spracovateľa
● Ondreja Klokoča, konateľa spoločnosti Red Hill s.r.o.

december 2013

Návrh uznesenia

Miestne zastupiteľstvo mestskej časti Bratislava - Nové Mesto

s ch v a ľ u j e

prenájom časti pozemkov registra „C“ KN nachádzajúcich sa v katastrálnom území Nové Mesto, a to v nasledovnom rozsahu:
-	parc. č. 15140/2 – zastavané plochy a nádvoria       	965 m2
-	parc. č. 15140/32 – zastavané plochy a nádvoria     	  36 m2

; ktoré sú evidované na liste vlastníctva č. 3749, 

; na dobu určitú od 15.12.2013 do 31.05.2014, 

; pre spoločnosť Red Hill s.r.o. so sídlom Na Revíne 21, 831 01 Bratislava, IČO 44 806 787

;ako prípad hodný osobitného zreteľa podľa § 9a ods. 9 písm. c) zákona 138/1991 Zb. o majetku obcí v znení neskorších predpisov z dôvodu, že spoločnosť Red Hill s.r.o. so sídlom Na Revíne 21, 831 01 Bratislava, IČO 44 806 787,  bezodplatne, kedykoľvek počas celej doby trvania nájmu, a to aj opakovane, poskytne Základným a Materským školám v zriaďovacej pôsobnosti Mestskej časti Bratislava – Nové Mesto, areál, vybudovaný žiadateľom na vyššie citovaných prenajímaných pozemkoch, na akékoľvek akcie týchto škôl 

;za nájomné vo výške:

15 000,00 € 

-	s pripomienkami

-	bez pripomienok

DÔVODOVÁ  SPRÁVA

Mestskej časti Bratislava – Nové Mesto bola doručená žiadosť spoločnosti Red Hill s.r.o. so sídlom Na Revíne 21, 831 01 Bratislava, IČO 44 806 787 (ďalej len „žiadateľ“) o prenajatie časti pozemkov parc. č. 15140/32 a 15140/2, k. ú. Nové Mesto. Keďže pri majetkovom šetrení bolo zistené, že citované pozemky sú súčasťou areálu Základnej školy na ul. Kalinčiakova 12 v Bratislave, bola žiadosť o prenájom časti pozemkov odstúpená k priamemu vybaveniu základnej škole; žiadateľ bol o tejto skutočnosti písomne upovedomený. 

Na pozemkoch registra „C“ KN parc. č. 15140/32 a 15140/2 sa v súčasnosti nachádzajú antukové tenisové kurty a streetbalové asfaltové ihrisko, ktoré si vyžadujú investície do rekonštrukcie v odhadovanej výške cca 20 tisíc EUR. Na tieto investície základnej škole v súčasnej dobe chýbajú potrebné finančné prostriedky. Vzhľadom na minimálne využívanie týchto plôch a pripravované investície do celkovej rekonštrukcie vonkajších ihrísk, ktorá začína po ukončení školského roka 2013/2014 a súvisí s vybudovaním Národného futbalového štadióna, súčasnú finančnú situáciu si takéto náklady škola nemôže dovoliť. 

Žiadateľ ako športovomarketingová agentúra, ktorá sa zaoberá rozvojom športu ako celku, s rozvojom športových projektov na podporu mládeže. Veľkokapacitný stan o rozmeroch         825 m2 má kapacitu 800 miest na sedenie a žiadateľ predpokladá s usporiadaním cca 100 akcií, kde sa budú konať verejné priame prenosy športových podujatí, a to najmä hokejové zápasy. Pri stanovení výšky nájmu v sume 15 000,00 € sa prihliadalo na skutočnosť, že žiadateľ poskytne priestor veľkokapacitného stanu (vrátane sociálnych zariadení) aj ostatným školám a školským zariadeniam v zriaďovacej pôsobnosti Mestskej časti Bratislava – Nové Mesto bezodplatne, kedykoľvek počas celej doby nájmu, a to aj opakovane. Žiadateľ je povinný informovať širokú športovú verejnosť o nedostatku parkovacích miest v lokalite Zimného štadióna a odporučiť im iný spôsob dopravy, a to prostredníctvom vlastnej internetovej stránky. Povinnosťou žiadateľa je dodržiavať nočný pokoj a udržiavať predmet nájmu ako aj jeho širšie okolie (20 m) v čistote a poriadku.